BOVARY-WEB	Ath delà d’aquerò, qu’auie eth repais des òstes, deth mètge, damb era sua hemna e era sirventa; eth bilhard qu’ère un esclat d’arridalhes; laguens deth salonet, tres molièrs cridauen que les hessen a vier er aiguardent; era lenha ahlamejaue, es brases crepitauen e, sus era longa taula dera codina, entre es bocins de carn crua de moton, se lheuèren ues piles de plats que les baçacades deth talhador a on chaplauen es espinards hègen tremolar de naut en baish.